Odense Adresse-Contoirs Efterretninger, 1846-07-02
Skolelærer Rasmus Sørensen har, som oftere omtalt, udkastet en Actieplan, hvis Hensigt er, ved Jndkjøb og Udstykning af større Jordeiendomme at sætte en Modvægt mod saavel den ældre som nyere Jordsammenlægning, ved at forøge Tallet af selvstændige Jordbrugere at tilveiebringe større Production, og at forskaffe de mindre formuende Landboere Selveiendom til forholdsviis billig Priis. Denne Plan, for hvilken han alt har arbeidet i et Par Aar, og til hvis Fremme han med stor Utrættelighed har foretaget en Mængde Reiser, er nu naaet saavidt, at der efter hans Angivelse omkring i de forskjellige Provindser er tegnet 2674 Actier. hver paa 25 Rbd., eller i Alt en Kapital af 66,850 Rbd. Dermed agter Sørensen at lade Foreningen træde i Virksomhed, og til den Ende at sammenkalde et Møde af de særskilte Districters Repræsentanter i Kjøbenhavn den 6 Juli, paa hvilket Møde han vil forelægge Udkast til Vedtægter for Foreningen. Forinden vil han imidlertid gjøre et Forsøg paa ogsaa at vinde Jnteresse for sit Forehavende og Deeltagelse for Selskabet i Kjøbenhavn ved at indbyde til et Møde, hvor han vil udvikle sin Plan mundtlig og meddele al fornøden Underretning og Oplysning om samme. Uagtet der nu vistnok vil stille sig langt flere og større Vanskeligheder i Veien for Udførelsen af Sørensens Plan, end Man af hans Lovudkast, der er trykt i No. 16 af "Læsning for Almuen", kan skjønne, han selv forestiller sig, saa er det dog udenfor al Tvivl, at det er en meget praktisk Maade, hvorpaa han griber Landbosagen an, ja maaskee den eneste, hvorpaa de, der interessere sig for denne, uden at kunne virke gjennem Pressen, Stænderne eller Regjeringen, og uden at byde over store Pengemidler, kunne udrette noget Kjendeligt; vi troe derfor, at den fortjener Opmærksomhed ogsaa af dem, der ikke umiddelbart kunne vente at høste Nytte af den, og i alt Fald kunne alle Parter kun vinde ved, at den underkastes Prøvelse og Discussion. (Fædrel.)- Er forrige Aars Kartoffelsygdom arvelig? "For at kunne besvare dette Spørgsmaal - hedder det i Kieler Corr. af 25 Juni - efter Overbeviisning, har jeg tidlig plantet og drevet nogle af de daarligste Kartofler fra i Fjor, saa at jeg i Begyndelsen af denne Maaned havde ganske modne Frugter deraf. De nye Kartofler, der som oven bemærket ere lagte til af stærkt angrebne, ere rene og sunde, og ligesom i dette enkelte Tilfælde behøver Man vel heller ikke i Almindelighed at frygte for, at Frugten af de lagte Kartofler vil blive som disse. Skulde derfor paa Grund af Veiret eller af anden Grund og andre Aarsager Kartoffelhøsten i Aar blive som den i Fjor, saa er Udsæden sikkert ikke Skyld deri. Høhøsten er allerede begyndt paa flere Steder i Tydskland og har givet et rigt Udbytte. Af Foder haves fuldt op allevegne, og det seer ud til at blive et overordentlig velsignet Aar. J Bøhmen ere Kornpriserne allerede faldne, og ifølge hollandske Beretninger staae, navnlig i de tydske Grændsedistricter, Sommerfrugterne og Kartoflerne fortræffeligt, og intetsteds viser der sig nogen sygelig Tilstand. Ogsaa i England staaer Sæden udmærket godt, og navnligen bemærkes, at Kartoflerne have et aldeles sundt Udseende.